NaiveNeuron/SloPal huggingface dataset:
Sulík, Richard, predseda NR SR (2011-03-31):
Pán poslanec, prepáčte, že vás prerušujem. Pán poslanec Zajac!
Matovič, Igor, poslanec NR SR (2023-11-28):
Pán poslanec Gašpar, no, trošku už mi to pripadá, že sa začínate podobať na tú zdrobneninu svojho mena, že tu šaškujete už tretí deň, vystupujete, a hoci veľmi dobre viete, že ste obžalovaný a obvinený z veľmi ťažkých zločinov a ste v priamom konflikte záujmov, aby ste tu robili akékoľvek alibi ministrovi vnútra, ktorý má možnosť ovplyvniť vaše vyšetrovanie, keďže to máte vo zvyku robiť, tak napriek tomu tu vystupujete a tvárite sa ako svätý za dedinou. Ja by som vám, ak by ste boli chlap a mali by ste charakter, tak by som vám odporúčal pred každým vystúpením, pri takomto odvolávaní ministra vnútra Šutaja Eštoka, aby ste na začiatok povedali, že ste v konflikte záujmov, aby ste povedali, že veľmi rád by ste vystúpili, ale nemôžete tak konať, lebo jednoducho ste v konflikte záujmov. A hlavne preto, lebo ste obvinený a obžalovaný zo zosnovania zločineckej skupiny, že ste obvinený a obžalovaný z toho, že ste uplácali ako policajný prezident vyšetrovateľov, aby nevyšetrovali okrádanie živnostníkov pri kauze Váhostav, ktoré smerovalo logicky k tomu pánovi Širokému, osobnému tu priateľovi pána Pellegriniho a Fica, a že by ste povedali, že nemôžete tu predsa vystupovať a tváriť sa, že ste nezávislý človek, keďže ste doslova sprivatizovali Policajný zbor a Národnú kriminálnu agentúru a vydali ste ju do priamej moci šéfa nitrianskej mafie, Norberta Bödöra, zhodou okolností z vašej to rodiny, a že by ste povedali, že síce by ste veľmi radi vystúpili, ale nemôžete, lebo by ste konali v konflikte záujmov, keďže ste priamo poslali na miesto vraždy Jána a Martiny do Veľkej Mače, Norbert... či Roberta Kali... Roberta Krajmera, osobného to priateľa vtedy podozrivého človeka z objednávateľa vraždy, Mariána Kočnera. Ešte ste to verejne zapierali pred médiami, až som vám to musel dokázať, že tam ten Krajmer naozaj bol. (Potlesk.)
Sloboda, Vladimír, poslanec NR SR (2017-11-29):
Ďakujem. Áno, čo sa týka tej pozornosti, aj teraz koniec koncov je vidno, sme štyria prihlásení, ak počítam aj pána Sopka, takže o tej pozornosti to naozaj svedčí. Čo sa týka pripomienok, že v prvom čítaní, v druhom čítaní, no, skôr sme čakali, že sa k tomu viacej povenujete v medzirezortnom pripomienkovaní, kde naozaj keď boli tisíc pripomienok, z toho 200 zásadných, tak z toho mohol vypadnúť oveľa, oveľa lepšie pripravený zákon. Len tak mimochodom, spoločná správa k tomuto zákonu má 76 bodov, ktoré sú doplňujúce a pozmeňovacie. Aj to o niečom svedčí. Čo ma tak isto prekvapuje, keď zoberiem, všetko sú to body, ktoré gestorský výbor navrhol, ústavnoprávny, ktorý to tiež mal na rokovaní, tak nenavrhol nič. Takže toto je tiež také. Spomenuli ste, že bez tohto zákona je uplatňovanie nariadenia problematické. By som skôr povedal, že pri niektorých oblastiach, ktoré tam máme upravené, naopak, vďaka nášmu zákonu bude uplatňovanie nariadenia problematické.
Blanár, Juraj, podpredseda NR SR (2023-02-17):
Pán Fecko, môžete reagovať.
Hrnčiar, Andrej, podpredseda NR SR (2017-05-09):
Reakcia na faktické poznámky, pán poslanec Hrnko.
Hrnčiar, Andrej, podpredseda NR SR (2019-11-29):
Ďakujem. Dávam slovo spoločnému spravodajcovi, predsedovi výboru pre financie a rozpočet poslancovi Róbertovi Pucimu a prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
D. Muňko, poslanec: (2005-03-17):
V celej kauze je však zaujímavá jedna vec, že keď nastúpili orgány trestné do vyšetrovaní tejto celej kauzy, predpokladal som, že do troch mesiacov, resp. do pol roka sa dostanú ďalej a že v konečnej fáze spravia také opatrenia, aby nedošlo k tomu, to, čo tu povedal pán Blajsko, čo sa týka chemických závodov, akcie, ktoré mali hodnotu 700 korún a potom boli predávané za 134 korún napriek tomu, že vláda prijala opatrenia, aby tieto akcie neboli obchodovateľné, nakoniec boli uvoľnené a predané. Druhá vec. V legislatíve je ďalšia diera, preto upozorňujem na to, či má právo banka, keď je tam predbežné opatrenie, nakladať s akciami, ktoré sú predbežným opatrením zablokované. To si treba znova celé prešetriť a na celé sa treba skutočne legislatívne pozrieť a upraviť legislatívu tak, aby drobní akcionári neprišli o svoje peniaze alebo aspoň čiastočne aby títo ľudia dostali tie prostriedky, ktoré do toho vložili. A čo sa týka takisto Jasnej. Jasná, pokiaľ viem, Grand hotel, Tri studničky, Ski Jasná hotel, Liptov, Záhradky plus pozemky majú minimálne hodnotu okolo miliardy, pretože hotel Grand bol ohodnotený Francúzmi, keď ho chceli kúpiť, na necelých 480 mil. korún. Hovorím, nechcem to celé spochybňovať, len by som chcel, aby legislatívne boli niektoré veci znova ošetrené tak, aby banky... (Prerušenie vystúpenia časomierou.)
J. Kužma, poslanec: (2001-12-19):
J. Migaš, predseda NR SR: Prezentujme sa a hlasujme. Hlasujeme o tom, aby sme uvedený zákon prerokovali v druhom čítaní. (Hlasovanie.) Prítomných je 110 poslancov, za 108, proti nikto, nikto sa nezdržal, 2 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní. Druhé hlasovanie.
Laurenčík, Milan, podpredseda NR SR (2021-05-27):
Máme dohodu z grémia, že prerokujeme celý tento bod a budeme hlasovať. Je všeobecný súhlas s týmto? (Reakcie z pléna.) Dávam teda hlasovať o procedurálnom návrhu, ktorý som práve teraz predniesol, že prerokujeme celý tento bod do konca s tým, že na konci budeme hlasovať. (Reakcie z pléna.) Prosím, prezentujme sa a hlasujme. (Ruch v sále.) (Hlasovanie.) Prítomných 114, za 77, proti 0, zdržalo sa 37, hlasovali všetci. Konštatujem, že sme tento procedurálny návrh schválili. Nech sa páči, pokračujte.
Dostál, Ondrej, poslanec NR SR (2017-10-12):
Ďakujem obom kolegom za reakcie. Pani poslankyňa Verešová, ja zdieľam, povedal som to, že zdieľam s vami obe výhrady alebo oba typy výhrad, ktoré voči tej výstave možno mať. Akurát teda medzi nimi, medzi nimi rozlišujem tú, tú otázku o ľudskej dôstojnosti alebo komerčného využívania tiel, vidím, ako, ako niečo, čo môže byť predmetom debaty, kdežto podozrenia z vraždenia ľudí na to, aby im boli odoberané orgány a aby boli potom po smrti ich telá zakonzervované a vystavované na výstavách, je niečo, čo je z môjho hľadiska úplne mimo možnosti akejkoľvek diskusie medzi demokraticky zmýšľajúcimi ľuďmi, ale myslím si, že ak sa podarí čo i len ten písomný súhlas tam dať, čo je teda pokus ošetriť to, aby, aby, aby neboli ľudia vraždení za takýmto účelom alebo aby, aby neboli nedobrovoľne používané také ľudské telá po smrti na, na takéto účely, tak ak sa to podarí presadiť do zákona, tak vyriešime tým naraz oba problémy.
Jarjabek, Dušan, poslanec NR SR (2015-04-17):
A tak ďalej a tak ďalej. Môžeme ešte, môžeme ešte. A, čuduj sa svete, vieš, kto hlasoval proti? Jarjabek. To ťa určite veľmi prekvapilo. Nie je to dôležité. Dámy a páni, ja toto nehovorím kvôli tomu, aby som tuná vnášal nejaký konfrontačný tón. O to tuná naozaj vôbec nejde. Ja len chcem potvrdiť jednu vec, veď vy ste hlasovali určite, a teraz to neberiem nijakým spôsobom sarkasticky ani nijako inak, vy ste hlasovali v dobrej viere, že tie zákony jednoducho budú pomáhať. No v niektorých prípadoch sa to stalo, v iných prípadoch sa to nestalo. Lenže vy ste si za tie roky, ktoré prešli, proste trošku tú históriu sa snažíte prispôsobiť si. A to jednoducho nejde. Aj to obdobie HZDS nebolo čierne a nebolo biele. Bolo čiernobiele, tak ako bolo obdobie pána Dzurindu a tak ako bude určite raz hodnotené aj obdobie pána Fica. Totižto keby nebolo Mečiara, dámy a páni, a Hnutia za demokratické Slovensko, tak tu nikto z vás nesedí. Lojzo, ani ty. Nikto tu nesedí. A môžeš rozprávať, čo chceš, proste to bol človek, ktorý na seba zobral istú zodpovednosť, istý risk za to, čo sa stalo. A nepomohlo dokonca ani to, keď pán Lipšic organizoval referendum proti vzniku slovenského štátu. Ale to tiež neni vôbec podstatné. Bol to váš názor, boli ste o tom presvedčení, že je to tak správne, nikto vám to neberie. Len, prosím vás, neprekrúcajte históriu! Skutočne neprekrúcajte históriu. Keby nebolo Mečiara, nebolo by slovenského štátu, respektíve keby nebolo mečiarsko-klausovského dohovoru, aby som bol presný, nebolo by Slovenskej republiky. Keby nebolo Dzurindu, neboli by sme v eurozóne. Keby nebolo Fica, nemali by sme euro. Veď čo je na tom? Len to, buďte takí láskaví, všetci zoberte na vedomie a netvárte sa, že ste vymysleli teplú vodu, že bez vás by nič nebolo a po vás nič nebude. Neni pravda, trošku objektivity, keby sa dostalo aj v tých diskusných príspevkoch, ktoré budú v tomto parlamente ešte určite zaznievať. V tej chvíli by sa tá situácia tuná nestala takouto čiernobielou, nebolo by to vyhranené takto pre a proti a hlavne by tu nebolo toľko demagógie. Dámy a páni, iba toľko som si považoval za povinnosť povedať svojim kolegom v rámci Kresťanskodemokratického hnutia, aby nezabudli na to, že história sa jednoducho, nechcem použiť slovo falšovať, ale história sa nedá meniť podľa toho, akú vy práve prežívate takú alebo onakú politickú situáciu v rámci Kresťanskodemokratického hnutia. Niektorí z vás o tom nevedia v rámci KDH, tí tu neboli. Ale pán Přidal o tom iste vie, viete? A on vykrikuje najviac o tých koňoch, ktoré sa zrážajú, a už to nechcem opakovať preto, lebo je to vulgárne a ani to tomu pánovi Přidalovi nejak nepristane, aby bol takýto. Lebo on je skutočne jeden normálny chlap, s ktorým keď si sadnete a normálne sa rozprávate, tak je všetko v poriadku. On iba občas chytí taký politický balans, no a vtedy ide všetko iným smerom, Takže ďakujem vám veľmi pekne za pozornosť. Som rád, že ste si ma v tento piatočný deň vypočuli, a pozývam vás na krásny koncert do Slovenského národného divadla, nie môj, ale iný krásny koncert. Ďakujem pekne. (Potlesk.)
M. Číž, poslanec: (2003-03-05):
Nechcem, prirodzene, skĺznuť do tej rétoriky, ktorú ste na moje nesmierne prekvapenie zvolili, hovorili ste o suterénoch a podobne a predviedli ste nám nesmierne trápny pokus o osobnú diskreditáciu navrhovateľa miesto toho, aby ste sa veľmi vážne a veľmi korektne vyjadrili k veciam, ktoré veľmi výrazne ovplyvňujú slovenskú politickú scénu a zabraňujú, aby sme sa stali civilizovaným štátom, ktorý môže reálne vstúpiť do Európskej únie. Už korektnejšie sa opozícia po tom všetkom, čo sledujeme, čo sa deje na Slovensku, už správať nemôže. Zvolali sme schôdzu, vyslovili sme podozrenia, povedali sme ich korektne, verejne a požiadali sme vás, aby ste sa k tomu vyjadrili bez tých všetkých osobných invektív. Stačilo verejne povedať, že vyzývate všetky príslušné orgány, aby s maximálnou intenzitou preverili všetky podozrenia a vyhlásili, že sa zasadíte o to, aby všetci vinníci boli v rámci vašich možností ako predsedu vlády potrestaní, že sa dištancuje od takýchto praktík a tým by ste sa boli zachovali ako muž a mohli by sme byť aspoň čiastočne na vás ako na predsedu vlády hrdí. Ďakujem pekne. (Potlesk.)
Paška, Pavol, predseda NR SR (2012-08-08):
Otváram rozpravu v treťom čítaní . Pýtam sa, či má niekto záujem vystúpiť. Nie, vyhlasujem rozpravu za skončenú a budeme hlasovať.
Vášáryová, Magdaléna, poslankyňa NR SR (2014-11-10):
Vážení priatelia, my by sme mali po tomto prejave vykríknuť, heuréka, máme slovenského Lettermana, my máme konečne človeka, ktorý ovláda politický kabaret. Slovensko dnes nemá politický kabaret a pán Kaliňák je absolútny talent. To je veľmi zriedkavý talent. Jeho ťahá obecenstvo, on ho vie rozosmiať, čím ho viacej rozosmieva, tým viacej mu prichádzajú nové nápady, skvelé. Akurát nemá ešte jednu vlastnosť. A to je timing, pretože aj kabaret sa musí končiť niečím. Ale je tu jeden ešte háčik. Toto nie je kabaretný umelec, toto je najsilnejší a najnebezpečnejší minister akejkoľvek vlády na svete, minister vnútra. A ja nechcem, aby v slovenskej vláde bol takýto minister kabaretným umelcom. To sa mi zdá nebezpečné. My tu hovoríme celý čas o firme Medical Group. A tento kabaret, bohužiaľ, toto meno vôbec nespomenul. Vôbec ho nespomenul. A dnes ľudí na Slovensku zaujíma, v koho vrecku skončil ten milión eur. To je zásadná otázka. A preto tu sedíme a pre toto nie sme doma, a preto nechcem, aby náš minister vnútra bol kabaretným umelcom.
B. Bugár, podpredseda NR SR: (2003-04-10):
Šiestu vyžrebovanú otázku položil pán poslanec Juraj Blanár podpredsedovi vlády Slovenskej republiky a ministrovi financií Ivanovi Miklošovi, za ktorého bude odpovedať pán minister Prokopovič: „Ako budete riešiť výpadok cca 500 miliónov Sk, čo je 8 % z poistenia zodpovednosti za škody spôsobené prevádzkou motorových vozidiel určených na nákup techniky pre Hasičský a záchranný zbor (ako i RZP)? Tieto peniaze neodviedli poisťovne k stanovenému termínu na špeciálny účet MV.“ Nech sa páči.
Pellegrini, Peter, podpredseda vlády SR pre investície a informatizáciu (2016-10-27):
Ďakujem veľmi pekne. Ďakujem, pán poslanec, za vašu otázku. V súčasnosti je už rozbehnutá intenzívna komunikácia ohľadom elektronických schránok, a to z viacerých prístupových bodov. Poslali sme list so žiadosťou o spoluprácu pri distribúcii dôležitých informácií viac ako 170 relevantným organizáciám, ktoré združujú desiatky tisícok právnických osôb zapísaných v Obchodnom registri. Informačný leták, ktorý bol súčasťou listu, by sa tak mal dostať ku všetkým, ktorých sa nový spôsob komunikácie so štátom týka. V nadväznosti na list bol vytvorený aj dočasný webstatutár.sk, ktorého cieľom je sprostredkovať zrozumiteľné odpovede na základné otázky týkajúce sa elektronických schránok, doplnené jednoduchými videonávodmi, napríklad k inštalácii softvéru. V rámci ústredného kontaktného centra bol tiež posilnený tím operátorov, pripravený denne poskytovať telefonickú asistenciu k používaniu elektronických schránok zástupcom právnických osôb. O rozposlaní informácií osobám zapísaných v Obchodnom registri rokujeme momentálne aj s finančnou správou a ministerstvom vnútra. V ďalšej fáze kampane sú okrem iného pripravené školenia a odborné semináre, rozhovory v televíznych a rozhlasových programoch, ale aj platená mediálna kampaň a spustenie plnohodnotného webu. Informačnej kampani predchádzali náročné rokovania so zúčastnenými stranami a partnermi vrátane Ministerstva vnútra Slovenskej republiky, Ministerstva spravodlivosti Slovenskej republiky a spoločnosti NASES, pretože napriek tomu, že zákon je platný už tri roky, úlohou koordinátora informovať verejnosť sa doteraz nikto nezhostil a preto sme sa jej zhostili my. V krátkej dobe by sa mali objaviť v printoch a v médiách krátke šoty, veľmi zrozumiteľné a jasné, ktoré upriamia pozornosť ľudí, aby si išli vybaviť bezpečnostný osobný kód, ak ešte nemajú ho aktivovaný. Ministerstvo vnútra je pripravené predĺžiť pracovnú dobu na jednotlivých pracoviskách tak, aby zvládali prípadný nápor, ak teda bude nejaký enormný, vybaviť klientov. Tá kampaň, to je už len otázka niekoľkých dní, nakoľko sa finalizuje verejné obstarávanie. Všetko je to trošku komplikované, ale pýtate sa akurát vhodnú dobu, pretože už máme konkrétne reálne činy za sebou a tento týždeň sme odštartovali tú dlho očakávanú kampaň. Mohlo to byť určite už v podstate skôr, ale žiaľ, robím, robím, čo môžem, pán poslanec. Ďakujem, skončil som.
P. Hrušovský, podpredseda NR SR: (2001-11-29):
(Hlasovanie.) Prítomných je 106 poslancov, za 87, proti 1, zdržalo sa 12, nehlasovalo 6. Konštatujem, že uvedené body sme prijali. Pán poslanec Maňka. V. Maňka, poslanec: Odporúčam, aby Národná rada hlasovala o tom, aby sme návrh prerokovali v treťom čítaní. Mám na to poverenie gestorského výboru.
D. Čaplovič, poslanec: (2005-07-06):
Po druhé, čo sa týka investovania, nuž, to je pohľad rozdielny. Vy, pani doc. Brestenská o tom hovorila viacej, investujete aj prostredníctvom podpredsedu vlády a ministra hospodárstva do veľkým nadnárodných korporácií a tam idú obrovské investičné stimuly. Teraz sa diskutuje okolo Hankooku, či bude, lebo nebude. Ja tvrdím, že jedna z ciest, a to je tá druhá alternatíva, treba využiť tie investičné stimuly do oblasti vzdelávania, vedy a výskumu už aj preto, že ja som si tento článok nevymyslel, ktorý teraz vyšiel, a ten rozhovor s pánom Figeľom jasne hovorí o tom, že v podpore vzdelávania a výskumu, znovu to opakujem, je Slovensko veľmi slabé. Konštatuje to komisár Európskej komisie pre vzdelanie a kultúru a zrejme vychádza z istých porovnaní, že naozaj Slovensko v tejto oblasti zaostáva. A, samozrejme, v oblasti vedy, výskumu a vzdelávania a v celom tom kontexte je veľmi dôležité financovanie malého a stredného podnikateľského stavu, ktorý môže práve byť stabilnejší a môže priniesť väčšie úspechy Slovenskej republike. Ale to je otázka diskusie aj s pánom podpredsedom vlády, pánom Miklošom, ako cestou sa vybrať, či v iných rezortoch treba trošku priškrtiť, napríklad pôdohospodárstvo, a podporiť vedu a výskum a vzdelanie. A veľmi očakávam návrh rozpočtu z leta, ktorý pripraví pán minister financií... (Prerušenie vystúpenia časomierou.)
Jahnátek, Ľubomír, minister pôdohospodárstva a rozvoja vidieka SR (2014-10-16):
Ďakujem pekne za slovo. Vážený pán poslanec, spoločnosť SIMA SH, s. r. o., odoberala od podniku Lesy Slovenskej republiky, štátny podnik, drevnú štiepku v objeme 9 024,03 tony v celkovej kúpnej cene 476 468,79 eur, z čoho uhradili 156 773,9 eur. Keď spoločnosť SIMA SH, s. r. o., prestala uhrádzať svoje záväzky vo výške 319 694,8 eur, dodávky jej boli okamžite zastavené, štátny podnik začal záväzky súdne vymáhať. Zo strany dlžníka bol uznaný záväzok podľa § 323 Obchodného zákonníka a bola uzavretá dohoda o splnení uznaného záväzku podľa § 269 ods. 2 Obchodného zákonníka medzi Lesy Slovenskej republiky, štátny podnik, a SIMA SH, s. r. o. Splátkový kalendár bol dohodnutý na trinásť mesačných splátok od 18. októbra 2013 do 15. októbra 2014, ktorý však spoločnosť SIMA SH, s. r. o., neplní, keďže v rámci splátkového kalendára uhradila 37 000 eur. Posledná úhrada bola realizovaná 18. 12. 2013. Čiže do konca minulého roku riadne platila. K dnešnému dňu 16. 10. 2014 dlhuje štátnemu podniku ešte 262 616,23 eur. Z dôvodu, že zo strany spoločnosti SIMA SH, s. r. o., nebol plnený splátkový kalendár ani v náhradných termínoch, postúpil štátny podnik vymáhanie dlžnej sumy súdnemu exekútorovi. V súčasnosti nabehli platby od súdneho exekútora na účet štátneho podniku vo výške 20 078,57 eur. Celkovo bolo z dlhu uhradených štátnemu podniku 57 078,67 eur. Štátny podnik Lesy Slovenskej republiky daný obchodný prípad riešil nielen v civilnom konaní, ale podal aj trestné oznámenie pre podozrenie zo spáchania trestného činu podvodu, poškodzovania veriteľa a zvýhodňovania veriteľa. Uznesením zo dňa 12. 8. 2014 Krajské riaditeľstvo Policajného zboru Banská Bystrica odmietlo trestné stíhanie. Voči uvedenému uzneseniu štátny podnik podal sťažnosť, ktorú Krajská prokuratúra v Banskej Bystrici zamietla. Štátny podnik vyhodnocuje uznesenie krajskej prokuratúry a zvažuje postup podľa § 363 – zrušenie právoplatných rozhodnutí v prípravnom konaní – Trestného poriadku. Pani predsedajúca, skončil som.
Lehotský, Tomáš, poslanec NR SR (2021-05-04):
Ďakujem veľmi pekne, pán predsedajúci. Dámy a páni, dovoľte mi vystúpiť v krátkosti k prezentácii alebo k uvedeniu pozmeňujúceho návrhu. Dovoľte, ale v krátkosti, teda pár slov k predkladanému zákonu. Myslím si, že ide o veľmi dôležitý zákon, ktorý výrazným spôsobom môže pomôcť najmä teda týraným ženám. Osobne nemám takúto skúsenosť ani z môjho blízkeho ani vzdialenejšieho okolia, ale všetci veľmi dobre poznáme tie príbehy týraných žien, kde teda trpí žena, dieťa dlhé mesiace, možno roky, kedy sa nevie účinne brániť voči, voči svojmu partnerovi. Takže zmeny, ktoré prináša tento zákon, sú veľmi dôležité najmä v tej situácii úplnej bezbrannosti, pod vplyvom ktorej vlastne tie rodiny žijú možno aj niekoľko rokov. Takže veľká vďaka, pani ministerka, za tento zákon. Rovnako vďaka aj teda za pozmeňujúci návrh, ktorý ten zákon posúva nejakým smerom ďalej. A teraz dovoľte, aby som teda predniesol pozmeňujúci návrh. Ten pozmeňujúci návrh je veľmi jednoduchý. Týka sa toho, že je potrebné predĺžiť alebo presunúť účinnosť tohto zákona z 1. mája na 1. júla, pretože došlo k tomu, že teda zákon sa presúval z jednej schôdze na druhú. Dovoľte teda, aby som ten návrh, pozmeňujúci návrh predniesol. Pozmeňujúci návrh poslancov Národnej rady Slovenskej republiky Tomáša Lehotského, Petra Osuského a Andreja Stančíka k vládnemu návrhu zákona, ktorým sa mení a dopĺňa zákon č. 274/2017 Z. z. o obetiach trestných činov a o zmene a doplnení niektorých zákonov v znení zákona č. 231/2019 Z. z. a ktorým sa mení a dopĺňa zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, tlač 361. 1. V čl. I bod 36 § 35a sa slová „1. mája“ nahrádzajú slovami „1. júla“, slová „1. májom“ sa nahrádzajú slovami „1. júlom“ a slová „30. apríla“ sa nahrádzajú slovami „30. júna“. 2. V čl. III sa slová „1. mája“ nahrádzajú slovami „1. júla“. Ďakujem za pozornosť a teda žiadam o podporenie tohto návrhu zákona. Ďakujem.
B. Bugár, podpredseda NR SR: (2005-12-13):
Budeme hlasovať, samozrejme, o tomto návrhu. Budeme hlasovať o tom, či Národná rada vráti do druhého čítania tento návrh zákona. Nech sa páči, prezentujme sa a hlasujme o tomto návrhu. (Hlasovanie.) Prítomných 127, za 49, proti 46, zdržalo sa 20 poslancov, nehlasovalo 12. Konštatujem, že tento návrh sme neschválili. Nech sa páči, pán spravodajca. J. Bielik, poslanec: Vážený pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť ho.
V. Veteška, podpredseda NR SR: (2003-09-18):
Teraz žiadam spravodajkyňu pani Sárközy, aby podala spravodajskú správu za gestorský výbor pre sociálne veci a bývanie. Nech sa páči.
Danko, Andrej, podpredseda NR SR (2024-01-23):
Kolega Šimečka mešká, ale patrí sa povedať, že tu máme kontrolu nášho bývalého kolegu pána Poliačika, takže kolegiálne ho pozdravujeme. Pokračujeme faktickými. Pán poslanec Hargaš.
M. Hort, podpredseda NR SR: (2009-02-18):
A slovo má pani Katarína Tóthová, nech sa páči.
Paška, Pavol, predseda NR SR (2013-05-28):
Hlasujeme. (Hlasovanie.) 136 prítomných, 134 za, 1 proti, 1 sa zdržali. Návrh sme pridelili výborom a určili lehoty na prerokovanie. Dámy a páni, odhlasovali sme prerokované body. Chcem vás ešte požiadať o súhlas so zaradením nového bodu programu. Pán prezident Slovenskej republiky vrátil Národnej rade na opätovné prerokovanie novelu zákona o odškodňovaní osôb poškodených násilnými trestnými činmi. Je to tlač 535. Chcem vás požiadať o súhlas, aby sme opätovne prerokovali tento návrh v stredu o druhej popoludní. Len pripomínam, je to legislatívno-technická chyba, o ktorej viete. Je to zákon, ktorý našiel podporu naprieč politickým spektrom. Takže je všeobecný súhlas, aby sme zajtra o druhej? Dobre, ďakujem pekne. Vyhlasujem krátku 5-minútovú prestávku a budeme pokračovať v rokovaní. A ešte pán predseda zdravotníckeho výboru, pán doktor Raši.
Šimečka, Michal, podpredseda NR SR (2024-05-02):
Ďakujem. Ďalší z písomne prihlásených vystúpi pán poslanec Stachura za klub KDH. Nech sa páči.
Pellegrini, Peter, predseda NR SR (2015-09-24):
Ďakujem pekne. Otváram všeobecnú rozpravu. Konštatujem, že som nedostal žiadnu písomnú prihlášku. Pýtam sa, či sa chce niekto prihlásiť ústne. Nie je tomu tak. Končím možnosť prihlásiť sa do rozpravy a vyhlasujem rozpravu za skončenú. Prerušujem zároveň rokovanie o tomto bode programu. Budeme pokračovať prvým čítaním o vládnom návrhu zákona, ktorým sa na účely Trestného zákona ustanovuje zoznam látok s anabolickým alebo iným hormonálnym účinkom a ktorým sa menia a dopĺňajú niektoré zákony . Ide o tlač 1714. Návrh na jeho pridelenie na prerokovanie výborom je v rozhodnutí č. 1721. Poprosím opäť pána ministra spravodlivosti Tomáša Boreca, aby vládny návrh zákona uviedol. Nech sa páči, pán minister.
Suja, Miroslav, poslanec NR SR (2020-07-08):
Ďakujem za slovo, pán predsedajúci. V prvom rade, Miňo, ďakujem, za tvoj príspevok, v ktorom si povedal pravdu na rovinu. Verím, že veľa ľuďom si otvoril oči. Ďalej by som sa chcel vyjadriť, pán Hojsík, vy ste včera bol na výbore pôdohospodárstva a životného prostredia, ale ani jedného poslanca, čo tam bol či už z koalície, alebo opozície, ste nepresvedčil. Akurát ste nás utvrdil v tom, že ste extrémista alebo ekofanatik, ktorý na propagáciu samého seba je ochotný zbičovať celú Európu, celú Európu. Ste odtrhnutý od reality. Chcete, aby sa Európa samobičovala rôznymi nezmyselnými nariadeniami, ale najväčší znečisťovatelia na svete, ako je Čína, USA a India, tých ste vôbec nespomenul. Ani raz ste nepovedal, že by ste ich vyzval vy osobne alebo vaša frakcia k zodpovednosti. Ale pritom veľmi sám dobre veľmi viete, že keď ony sa nezapoja do tejto vašej iniciatívy, tak maličká Európa nemá šanca niečo zmeniť. Takže beriem to z vašej strany ako veľké farizejstvo. A rád by som počul dneska odpoveď na otázku, ktorú som vám dal včera a zastupujúci podpredseda vám nedovolil na ňu odpovedať, že vás tlačím touto otázkou do kúta. A to je otázka na Rámsarskú zmluvu na oficiálne vyjadrenie Európskej komisie, kde sa hovorí, že každá mláka, ktorá napadne alebo naprší na suchom poli, je mokraď. Normálne by som chcel vedieť od vás a možno aj od ostatných kolegov, či toto je so zdravým sedliackym rozumom. Aby mláka, ktorá naprší hoci len na dve hodiny na hociktorom poli, bola mokraď a mala ochranné pásmo. Toto je oficiálne vyjadrenie Európskej komisie. Ide tu len o to... (Prerušenie vystúpenia časomerom.)
Hraško, Igor, poslanec NR SR (2013-05-22):
Ďakujem ti, Rišo, že si sa opäť dotkol centier voľného času. Ja by som chcel možno ešte doplniť, že stále sa tuná točí okolo toho, že niektorá obec má strašne veľa žiakov v centre voľného času. Nuž zákon totižto umožňuje, aby centrum voľného času, ktoré má sídlo v nejakej malej obci, malo svoje pracoviská aj mimo. A pokiaľ obsluhuje veľké územie, čo môžu tvoriť niekedy tri, štyri okresy, tak tých žiakov sa tam môže naozaj nazbierať veľa. Ja som tiež bol chodiaci učiteľ a chodil som za svojimi deťmi do rôznych obcí okresu Martin aj Žilina. Takže je to naozaj reálne a tie deti mali u mňa reálne krúžky. To, že boli aj také obce, kde mali čierne duše, áno, ale povedzte presne ktoré. Ja som dodnes nedostal od pána ministra odpoveď, že koľko bolo postihnutých takýchto čiernych centier voľného času a ktoré boli vyradené. Takže povedzme si tuná, nalejme si čistého vína a povedzme si, že to bolo opäť zbabrané a bolo to účelovo postavené. Ako hovoril Rišo, kolega vo svojom príspevku, mal sa riešiť problém, ale ten sa nevyriešil. Ubralo sa deťom a centrá voľného času musia redukovať svoju činnosť, pretože nemajú na výplaty tým, ktorí sa tým deťom venujú, lebo im boli jednak zdvihnuté odvody a tak ďalej, a jednak to, že centrá voľného času nedostávajú tie peniaze na tie deti, pretože z tých obcí im na tie deti, na tie činnosti nedajú. A mňa by ešte zaujímalo, že koľko tých centier voľného času vzniklo v tých obciach, ktoré doteraz nemali a ktorým pán minister dal tú možnosť, aby tie centrá voľného času tam vznikli pre tie deti. Takže aj túto štatistiku, keby dal. Myslím, že si to v tom svojom uznesení navrhol. Takže budem veľmi očakávať odpoveď od pána ministra. A okrem toho pochybujem, že sa to uznesenie schváli.
Dostál, Ondrej, poslanec NR SR (2019-03-29):
Ďakujem kolegom za reakcie. Pán poslanec Bernaťák, ten bulharský Ústavný súd, ale zase ste mi necitovali konkrétne ustanovenie, ustanovenie slovenskej ústavy, ktorému odporuje, odporuje dohovor, ktoré konkrétne ustanovenia, lebo samotná definícia, definícia rodu jednak je tu naviazaná na pohlavie, hovorí sa tu, že sú to role (pozn. red.: správne „roly“) primerané pre ženy a mužov. Po druhé týka sa to pre účely dohovoru, nie pre účely uzatvárania manželstiev, že my si budeme museť (pozn. red.: správne „musieť“) upraviť zákon o rodine a Občiansky zákonník tak, aby termín rodu zodpovedal, zodpovedal tomu, čo je v tom dohovore. Nič také tam nie je, to sú opäť špekulácie a odvodzovanie niečoho, čo tam, čo tam vôbec nie je povedané. Pani poslankyňa Verešová, tak teraz som trošku zaskočený, že on sa stal, ten dohovor, toxický preto, že sa nejako zle správali štátne úradníčky, keď vám vysvetľovali dohovor, že v tom je problém? Nie je problém v tom, čo je, nie je dôležitejšie to, čo je napísané v tom dohovore, ako, ako, ako to, že ako sa správali úradníčky pri vysvetľovaní? Pani poslankyňa Zimenová, áno, rod nie je slovo od čerta a treba to rozlišovať, pretože rodovo podmienené násilie nie je podmienené samotným faktom, že muži sú muži a sú už raz takí, ale práve tým, že existujú nejaké role (pozn. red.: správne „roly“) a očakávania, ktoré sa spájajú s mužským a ženským pohlavím a niektoré z tých očakávaní sú škodlivé a podporujú násilie. A doplním pána poslanca Baránika. Nielen všeobecne demokratické krajiny, Poľsko, Taliansko, Írsko, katolícke krajiny ratifikovali Istanbulský dohovor.
Bittó Cigániková, Jana, poslankyňa NR SR (2022-09-20):
Ďakujem, pán predsedajúci. Prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Svrček, Miloš, poslanec NR SR (2020-09-17):
Pán minister, ďakujem pekne za odpoveď. Päť minút je, samozrejme, krátko na to, aby sa zodpovedala tak dôležitá otázka. Ja len na dovysvetlenie. Som z toho regiónu. V podstate žijem v trojuholníku smrti a je to región, ktorý je najviac zasiahnutý PCB látkami na svete. Ako veľmi dobre ste to povedal, vystihol ste to, že to nie je téma dňová alebo mesačná, alebo ročná, ale je to 40-ročná vec, ktorá sa tu mala dávno riešiť. A v podstate pri otázke trojuholníku smrti alebo PCB látok môžeme vidieť absolútne zlyhanie štátu, ale absolútne. Orgány verejnej správy, tak ako mali konať, nekonali vôbec. A preto mi ide o to, a to sa nepýtam len ja, to sa pýtajú ľudia, ktorí nám dali dôveru aj dôveru tejto vláde, čo ideme robiť. A môžem sa pýtať každý mesiac, aj sa budem pýtať, lebo ma to tiež zaujíma, pretože bývam tam, dýcham ten vzduch, pijem tam tú vodu a jednoducho chcem vedieť, čo sa bude v tejto veci robiť. Potom dám ďalšie otázky aj na pána Mičovského, lebo kládol som na viacerých šéfov rezortov, ale keď viete aj v krátkosti tých piatich minút, keďže máte nárok na odpoveď, čo konkrétne najbližšie mesiace ide robiť envirorezort? Ďakujem.
Mizík, Stanislav, poslanec NR SR (2021-11-04):
Ďakujem za slovo. Pani Halgašová, dvakrát ste hovorili o tom, kto všetko tam na tom paškvile bude participovať, ale zabudli ste na jednu skupinu, ktorá by tam mala byť v prvom rade prítomná, prítomná pri tomto konaní. Viete, kto to je? No ja vám to poviem, je to jednoduché, sú to súkromní vlastníci lesných a iných pozemkov. Tých ste nemenovali ani raz, možno ste zabudli, v čo úprimne verím. Predkladatelia tohto zákona idú všeličo zapracovávať, všelijako, len zdá sa mi, že neberú ohľad na vlastníkov, súkromných vlastníkov. A toto hovorím ako poslanec, ale aj ako vlastník lesa a pozemkov. Ďakujem.
Laššáková, Jana, podpredsedníčka NR SR (2012-06-27):
Vážené panie poslankyne, vážení páni poslanci, otváram šiesty rokovací deň 3. schôdze Národnej rady. Na dnešnom rokovacom dni o ospravedlnenie požiadali pán poslanec Miroslav Beblavý, pán poslanec Martinák, pán poslanec Poliačik, pani poslankyňa Ritomská a pán poslanec Škripek. Na zahraničnej pracovnej ceste je pán poslanec Mikuláš Dzurinda. Pokračujeme v prerušenej rozprave v prvom čítaní o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia dopĺňajú niektoré zákony , ktorý máte ako tlač 84. Pán minister Tomáš Borec je už na svojom mieste, taktiež aj pán spravodajca Tibor Glenda. Do rozpravy sú ústne prihlásení páni poslanci Július Brocka, Peter Pollák a Alojz Hlina. Dávam slovo poslancovi Brockovi. Nech sa páči, pán poslanec. Pripraví sa pán poslanec Pollák.
Bugár, Béla, podpredseda NR SR (2016-05-24):
Pani poslankyňa Cigániková.
B. Bugár, podpredseda NR SR: (2003-09-10):
(Hlasovanie.) Prítomných je 126 poslancov, za 40, proti 72, zdržalo sa 13, nehlasoval 1. Konštatujem, že ani tento procedurálny návrh nebol schválený. S. Albert, poslanec: Ďakujem pekne. Prosím, pán predsedajúci, aby ste teraz dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku Národnej rady Slovenskej republiky prerokovať predložený návrh v druhom čítaní.
Zemanová, Anna, poslankyňa NR SR (2016-09-12):
Pán minister, ja len veľmi krátko chcem zareagovať na tie vaše úvodné slová, že ponúkate spoluprácu alebo nejakú, návrh na partnerskú dohodu. Ja takúto hodenú rukavicu prijímam a verím, že naozaj to bude dialóg a nielen jednostranné návrhy a opozičné návrhy nebudú prerokovávané, respektíve ani posúvané do druhého čítania. K tomuto návrhu konkrétneho zákona, o ktorom teda ako o prvom v poradí ste hovorili. V podstate tam nie je veľmi čo oponovať. Je to transpozícia európskeho práva, avšak všeobecne zákon o odpadoch by si vyžadoval riadnu revíziu. Je nový, avšak nie je dobre postavený. Má veľa negatív. No a ešte začiatkom tohto volebného obdobia som predkladala návrh zákona o odpadoch, kde som navrhovala posunutie účinnosti tých paragrafov, ktoré nadobudli účinnosť teraz od 1. júla a už dnes aplikačná prax ukazuje, že naozaj tie niektoré paragrafy sú nevykonateľné, respektíve ťažko aplikovateľné do praxe. A musím povedať, že reakcia pléna sa mi nepáčila, keď bolo povedané, no však nevadí, dajme to, zaveďme ten zákon do praxe, uvidíme, čo prinesie a potom sa to opraví. Taký postoj k zákonom vyvoláva tú energiu, že netreba zákony dodržiavať. Veď a čo, keď sú zlé? Alebo tým pádom, keď sú zlé, aj keď sú dobré, tak ich nemusíme dodržiavať a nič sa nestane. Takže ďakujem pekne za ponúkanú spoluprácu a verím, že životné prostredie naozaj nie je téma na politikárčenie, ale hľadanie dobrých riešení.
P. Paška, predseda NR SR: (2006-10-24):
(Hlasovanie.) 127 prítomných, 124 za, 1 sa zdržal, 2 nehlasovali. Konštatujem, že sme schválili návrh uznesenia. Pán predseda uveďte hlasovanie k návrhu skupiny poslancov Národnej rady Slovenskej republiky na prijatie stanoviska Slovenskej republiky – Deklarácie o daňovej suverenite v priamych daniach . Je to tlač 79.
Valocký, Jozef, poslanec NR SR (2019-11-26):
Vážený pán predsedajúci, v mene troch poslaneckých klubov SMER – sociálna demokracia, Slovenská národná strana a MOST – HÍD predkladám návrh o preloženie hlasovania o bodoch v návrhu programu 101 (tlač 1610), bod 102 (tlač 1694) a bod 103 (tlač 1613) na utorok 3. 12. 2019 na 17.00 hodinu. Ďakujem pekne.
Susko, Boris, poslanec NR SR (2023-03-22):
Ďakujem pekne. Chcel by som upozorniť členov výboru pre nezlučiteľnosť funkcií, že pokračovanie schôdze výboru je dnes 12.30 h v štandardnej miestnosti rokovania. Ďakujem.
Zajac, Peter, poslanec NR SR (2011-09-13):
Vážení páni poslanci, ja som nepovedal v rozprave nič iné, iba to, čo sú všeobecne známe a celkom veľmi banálne veci. Ja tomu rozumiem, že vám sa to nepáči. Vám sa nepáči, keď vám človek tieto veci pripomína. Naozaj tomu rozumiem. Ja som to nepovedal z nijakého iného dôvodu, len preto, aby som zdôraznil, že pri všetkých chybách, ktoré má naša vláda, je neporovnateľne lepšia, ako bola vaša vláda. To je všetko.
Laurenčík, Milan, podpredseda NR SR (2021-11-10):
Pán poslanec Ján Blcháč s faktickou poznámkou.
Pellegrini, Peter, predseda NR SR (2023-12-20):
Pán predseda Majerský.
P. Hrušovský, predseda NR SR: (2003-09-10):
(Hlasovanie.) Prítomných je 131 poslancov, za 95, proti 20, zdržalo sa 14, nehlasovali 2. Návrh sme schválili. Prosím ďalší návrh.
Zmajkovičová, Renáta, podpredsedníčka NR SR (2013-03-13):
Pán poslanec Šuca.
B. Bugár, podpredseda NR SR: (2002-05-17):
(Hlasovanie.) Prítomných 99 poslancov, za návrh hlasovalo 74, proti 3, zdržalo sa 21 poslancov, nehlasoval 1. Konštatujem, že návrh pána poslanca Engliša bol prijatý.
Bugár, Béla, podpredseda NR SR (2019-05-22):
Ešte aj (reakcia poslanca Matoviča: „Neskáčte mi do reči.“ ) vašu matku ste použili normálne na daňový podvod!
Číž, Miroslav, podpredseda NR SR (2015-01-29):
Uplynul čas na reakciu na faktické. Kolegyne, kolegovia, teraz mi dovoľte sa vás opýtať, kto sa do rozpravy chce prihlásiť ústne. Sú to poslanci Kadúc, Hraško, Hlina, Jurinová, Kaník. Ak je to všetko, uzatváram možnosť prihlásiť sa do rozpravy ústne. Slovo odovzdávam pánovi poslancovi Kadúcovi.
Fico, Robert, poslanec NR SR (2022-11-08):
Ďakujem, pán predseda. Rád by som sa obrátil na predkladateľa tohto návrhu, že s určitým porozumením vnímame, že sú niektoré sektory, ktoré potrebujú pomoc, ale prečo tam napríklad nie sú nemocnice, tomu nerozumieme. Tak akvaparky budú mať 10 % na elektrinu, lyžiarske vleky budú mať 10 % na elektrinu a nemocnice budú mať 20 %. Tak dajte ešte jeden pozmeňujúci návrh, dajte tam nemocnice a veľmi radi za to zahlasujeme. Ďakujem pekne.
Hort, Milan, podpredseda NR SR (2010-11-03):
Posledná prihlásená do rozpravy, ktorej prepadlo poradie, je pani Sabolová. Opäť ju neevidujem, čiže už stráca možnosť vystúpiť v rozprave. Teraz sa pýtam, kto sa hlási do rozpravy ústne? Pán poslanec Čaplovič, pán poslanec Beblavý, pán poslanec Burian, pán poslanec Petrák, pán poslanec Číž. Celkom päť poslancov. Uzatváram možnosť prihlásiť sa do rozpravy ústne. A slovo dávam pánovi poslancovi Dušanovi Čaplovičovi, nech sa páči.
Bugár, Béla, podpredseda NR SR (2018-05-29):
Prezentujme sa a hlasujme. (Hlasovanie.) Prítomných 125 poslancov, za 55, proti 22, zdržalo sa 47, 1 nehlasoval. Návrh sme neschválili. Prosím pána poslanca Dostála, aby uviedol v prvom čítaní hlasovanie o návrhu poslancov Krajniaka, Kollára, Pčolinského, Pčolinskej a Štarchoňa na vydanie zákona o lobingu (tlač 960). (Hlasovanie o návrhu poslancov Národnej rady Slovenskej republiky Milana Krajniaka, Borisa Kollára, Petra Pčolinského, Adriany Pčolinskej a Petra Štarchoňa na vydanie zákona o lobingu a o zmene a doplnení niektorých zákonov , tlač 960.)
Danko, Andrej, predseda NR SR (2018-05-10):
Vážené panie poslankyne, poprosím kľud v sále, aj páni poslanci, o zaujatie miest. Pokračujeme v rokovaní. Pani ministerka! (Ruch v sále.) Ďakujem. Do rozpravy je prihlásený pán poslanec Beblavý písomne. Nech sa páči. (Pokračovanie rokovania v zlúčenej rozprave o vládnom návrhu zákona o zabezpečovaní kvality vysokoškolského vzdelávania, tlač 950, a o vládnom návrhu zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a ktorým sa menia niektoré zákony , tlač 951.)
Paška, Pavol, predseda NR SR (2014-07-03):
Otváram rozpravu. Mám písomnú prihlášku od pána poslanca Hlinu.
Blanár, Juraj, podpredseda NR SR (2021-12-10):
Prezentujme sa, hlasujme, páni poslanci, pani poslankyne. (Hlasovanie.) Prítomných 83 poslancov, za hlasovalo 78, proti boli 5 poslanci, žiadni sa nezdržali, hlasovali všetci poslanci. Konštatujem, že Národná rada sa uzniesla, že tento návrh zákona prerokuje v druhom čítaní. Nech sa páči pán spravodajca, uveďte ďalšie hlasovanie.
Petrák, Ľubomír, poslanec NR SR (2012-09-19):
Ďakujem pekne za slovo. Pán kolega, úmysel určite dobrý a cieľová skupina, ktorú ste pomenovali, dá sa o tom možno debatovať, ale nedá sa debatovať o tom, že či tie doklady majú byť, alebo nemajú byť. Pokiaľ ide o hygienické podmienky, pokiaľ ide o požiarne predpisy, predpisy bezpečnosti práce, tam jednoducho nie je o čom. Problém nie je dovtedy, kým sa nič nestane, keď sa niečo stane, tak ten problém začína byť. Všetky tieto doklady, o ktorých ste hovorili, ak je vydané riadne kolaudačné rozhodnutie na stavbu, ktorá sa používa na účely vzdelávania, spoločného stretávania osôb, toto kolaudačné rozhodnutie by nebolo vydané, ak by tieto doklady neboli. Čiže nikto nechce nič iné, len aby budova, v ktorej sa deti stretávajú, spĺňala základné predpoklady a mala vydané kolaudačné rozhodnutie, čo sa dá určite povedať, že to je normálna požiadavka. Ak budeme hovoriť o tom, aké boli zistenia školskej inšpekcie v školskom roku 2010/2011, tak v 33 zariadeniach, čo je 1,74 percenta kontrolovaných subjektov, neboli dodržiavané pravidlá bezpečnosti a ochrany zdravia, čo ja považujem, ak budeme hovoriť o tom, že ak len jedno dieťa, sa hovorí o tom, že nebude mať zabezpečené ústavné podmienky, tak ak len jedno dieťa bude poškodené na zdraví a, nedajbože, na živote, tak potom si môžeme asi biť hlavu o múr. Čiže v tomto prípade ja budem apelovať na všetkých kolegov, ktorí budú hlasovať, aby tento váš návrh nepodporili. Ďakujem pekne.
Matovič, Igor, poslanec NR SR (2019-05-22):
Ja ho zdôvodňujem. (Prerušenie vystúpenia predsedajúcim.)
Mizík, Stanislav, poslanec NR SR (2021-09-28):
Ďakujem za slovo. Takže finančník, odborník na dôchodky, dane a odvody, Cmorej. Normálne žasnem. Vy sa pýtate, čo to bude stáť. Vy sa normálne pýtate, čo to bude stáť, čo bude stáť aj tento maličký, tento naozaj malililinký pokus o záchranu života a pomoc ženám. Vy v tej SaS-ke ste snáď králi zo starovekej Sparty, rozhodovať o živote detí. No ale vy ste ešte lepšie reinkarnovaný. Vy chcete, aby boli odstránené deti z lona matky, spartský kráľ na entú. No a to, čo ste navrhovali pani Záborskej, tak to už hraničí s genetickými experimentami. Však vy ste jej navrhli niečo také, ako je mačkopes, hav, hav, mňau, mňam. A o tých financiách? To ste si mohli odpustiť. Vaša vláda prešustrovala toľko peňazí, naozaj také financie, taký grandiózny balík financií, že o tej maličkej sume je škoda hovoriť, a hlavne vám. Máte vôbec oči? Ďakujem za slovo.
M. Hort, poslanec: (2001-09-20):
Ďalej budeme hlasovať o pozmeňujúcich návrhoch 9. v poradí, ktorý vystúpil a dal ich. Je to pán poslanec Jarjabek. A žiada hlasovať o svojich pozmeňujúcich návrhoch osobitne. Budeme hlasovať o pozmeňujúcom návrhu uvedenom pod bodom 1.
Kvorka, Ján, poslanec NR SR (2017-11-28):
Ďakujem, pán predsedajúci. Vážený pán predsedajúci, v rozprave nevystúpil žiaden poslanec. Pán predsedajúci, budeme hlasovať o bodoch zo spoločnej správy 1 až 22 s odporúčaním gestorského výboru schváliť.
Dvořák, Oskar, poslanec NR SR (2024-06-12):
Ďakujem ti, Tomáš, za vystúpenie. Ja s tebou súhlasím a chcel by som možno aj apelovať na kolegu Svobodu, že nemusí naozaj, rovnako ako si ty apeloval, že nemusí naozaj zobrať každú hlúposť, ktorá príde z ministerstva, pod pazuchy a sem ju predkladať takýmto spôsobom. A chcem apelovať aj z toho pohľadu, že vy ste si tu schvaľovali programové vyhlásenie vlády, to nebol náš záväzok, to bol váš záväzok, pod ktorý ste sa podpísali všetci koaličníci svojimi podpismi, a v tom, v tom programovom vyhlásení vlády máte takú jednu vetičku hneď v prvých odstavcoch, ktorá hovorí, že táto vláda sa bude usilovať o to, aby odpolitizovala a viedla tento rezort čisto apoliticky a odborne. Tak ja neviem, skúste sa vy nad tým zamyslieť, nad tou vetou, či ju týmto pozmeňovacím návrhom napĺňate, alebo nie, lebo to naozaj, ako to povedal dobre Tomáš, toto nie je nič osobné, či už to bude pán Tesař, alebo to bude niekto iný, ako sa to šepká v kuloároch, tak ani ten ďalší človek, ktorý tam príde, touto zmenou mu neumožníte robiť si svoju robotu odborne, apoliticky a nezávislo, pretože ten bude zaviazaný a bude nad ním visieť ten Damoklov meč, že ho každú chvíľku môže ministerka odvolať. Takto sa ten štát nemá riadiť, takto sa to nemá robiť, takto sa nemá robiť legislatíva, a hlavne sa spreneverujete svojim vlastným slovám, ktoré ste občanom a pacientom sľúbili sami, že budete dbať na nezávislosť a odpolitizovanie tohto sektora. Idete úplne opačným smerom!
Bugár, Béla, podpredseda NR SR (2018-05-17):
Prezentujme sa a hlasujme o tom, že prerokujeme tento návrh zákona v druhom čítaní. (Hlasovanie.) Prítomných 135 poslancov, za 85, zdržalo sa 48 poslancov, 2 nehlasovali. Konštatujem, že návrh zákona sme posunuli do druhého čítania. Nech sa páči, druhé hlasovanie.
T. Cabaj, podpredseda NR SR: (2009-09-09):
Mám jednu technickú otázku. Pán poslanec Rydlo, zrejme za štyri minúty nestihnete dokončiť svoje vystúpenie. Je 10.57 hodín, hlasujeme o 11.00 hodine, prerušujem teraz rokovanie. Poprosím všetkých pánov poslancov a panie poslankyne, aby na 11.00 hodinu prišli na hlasovanie. (Prerušenie rokovania o 10.57 hodine.) (Pokračovanie rokovania o 11.01 hodine.)
Pellegrini, Peter, predseda NR SR (2015-04-24):
Prezentujme sa a hlasujme o návrhu uznesenia, ako ho predniesol spoločný spravodajca. (Hlasovanie.) Prítomných 110 poslancov, za odvolanie hlasovalo 37 poslancov, proti bolo 72, zdržal sa 1. Konštatujem, že Národná rada nevyslovila nedôveru členovi vlády Slovenskej republiky Viliamovi Čislákovi, poverenému riadením ministerstva zdravotníctva. (Potlesk.) Vážené panie poslankyne, vážení páni poslanci, dovoľujem si vás požiadať, aby ste si zo svojich miest zobrali všetky osobné alebo iné dôležité veci, nakoľko v pondelok bude v tejto sále prebiehať finále Debatnej asociácie Slovenska, takže ak tam máte niečo dôležité, tak si to, prosím, zoberte. Zároveň mi dovoľte poďakovať aj všetkým zamestnancom Národnej rady Slovenskej republiky za to, že zabezpečili bezproblémový chod Národnej rady počas posledných dvoch týždňov. Ďakujem vám za účasť a vyhlasujem 50. schôdzu za skončenú. Dovidenia a pekný víkend. (Rokovanie 50. schôdze NR SR sa skončilo o 19.40 hodine.)
Šimečka Michal, podpredseda NR SR (2024-01-11):
Pán minister, už vypršal čas.
Kollár, Boris, predseda NR SR (2022-09-28):
Na pána poslanca evidujem 10 faktických. S prvou vystúpi pán poslanec Sulík, nech sa páči.
Hrušovský, Pavol, poslanec NR SR (2015-06-19):
Ďakujem pekne, pán predseda. Kolegyne, kolegovia, mám poverenie ústavnoprávneho výboru, aby som k predloženému návrhu zákona skupiny poslancov ako určený spravodajca zaujal stanovisko. Chcem povedať, že po formálnoprávnej stránke návrh zákona spĺňa všetky náležitosti, aby bol v Národnej rade prerokovaný. Je v súlade s rokovacím poriadkom a legislatívnymi pravidlami tvorby zákonov. Ďalej chcem informovať, že pán predseda Národnej rady svojím rozhodnutím určil, aby návrh zákona prerokoval výbor ústavnoprávny, ktorý zároveň určil aj ako výbor gestorský, a lehotu na jeho prerokovanie stanovil do 11. septembra 2015. 	Po rozprave navrhujem, aby sme hlasovali o tom, že návrh zákona prerokujeme v druhom čítaní, určíme lehoty a pridelíme zákon na prerokovanie určeným výborom a rozhodneme o gestorskom výbore. Pán predseda, skončil som.
P. Hrušovský, predseda NR SR: (2004-12-15):
(Hlasovanie.) 118 prítomných, 28 za, 33 proti, 56 sa zdržalo, 1 nehlasoval. Návrh sme neschválili. Ďakujem pánovi poslancovi. Teraz poprosím poslankyňu Brestenskú, aby z poverenia výboru pre hospodárstvo, privatizáciu a podnikanie predložila Národnej rade návrhy uznesení k prerokúvanému návrhu skupiny poslancov na vydanie zákona, ktorým sa mení a dopĺňa zákon č. 111/1990 Zb. o štátnom podniku. Návrh prerokúvame ako tlač 937 pod poradovým č. 67. Nech sa páči, pani poslankyňa. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 111/1990 Zb. o štátnom podniku v znení neskorších predpisov , tlač 937.) B. Brestenská, poslankyňa: Vážený pán predseda, prosím, dajte hlasovať o tom... (Sústavne veľký ruch v sále.)